**KRITERIJI PRAĆENJA I OCJENJIVANJA UČENIKA**

**U NASTAVI ENGLESKOG JEZIKA OD 5. DO 8. r.**

**U ŠK.GOD. 2017./2018.**

**Osnovna škola Ivana Meštrovića**

**Martina Pušteka 1**

**Zagreb**

Učiteljice Engleskog jezika u PN:

Tea Sušac i Ana Domić Tunguz

**Praćenje** je sustavno uočavanje i bilježenje zapažanja o postignutoj razini kompetencija i postavljenim zadacima definiranim školskim kurikulom i nastavnim planom i programom.

**Ocjenjivanje** je pridavanje brojčane ili opisne vrijednosti rezultatima praćenja učenikovog rada prema elementima ocjenjivanja nastavnog predmeta.

**Elementi provjeravanja i ocjenjivanja**

1. razumijevanje: 1) čitanje s razumijevanjem 2) slušanje s razumijevanjem
2. govorne sposobnosti
3. sposobnost pisanog izražavanja
4. jezične zakonitosti - gramatika

**5. i 6. razred**

**RAZUMIJEVANJE**

Element **čitanje i slušanje s razumijevanjem** podrazumijeva brzinu i točnost usvajanja i razumijevanja različitih pojmova te tekstualnih sadržaja slušanjem i čitanjem na engleskom jeziku.

**ČITANJE S RAZUMIJEVANJEM**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Čitanje s razumijevanjem**  -razumijevanje pisanih uputa, tekstova, dijaloga i opisa o poznatim sadržajima , jednostavnih obavijesti u svakodnevnim situacijama | Nakon pročitanog teksta samostalno i točno rješava zadatke dopunjavanja, stavljanja u ispravan poredak i pridruživanja.  Razumije smisao pročitanog teksta i s lakoćom pronalazi određene informacije. Koristi se kontekstom radi razumijevanja značenja nepoznatih riječi. | Nakon pročitanog teksta uglavnom točno rješava zadatke dopunjavanja, stavljanja u ispravan poredak i pridruživanja.  Uglavnom razumije pročitani tekst i pronalazi određene informacije u tekstu. Ponekad se koristi kontekstom radi razumijevanja značenja nepoznatih riječi. | Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja.  Djelomično razumije pročitani tekst i teže pronalazi određene informacije u tekstu. Rijetko pomoću konteksta razumije nepoznate riječi. | Nakon pročitanog teksta samo uz pomoć učitelja rješava zadatke dopunjavanja, stavljanja u ispravan poredak i pridruživanja.  Samo uz pomoć učitelja razumije pročitani tekst i nalazi određene informacije u tekstu. | Nakon pročitanog teksta ne rješava zadatke dopunjavanja, stavljanja u ispravan poredak i pridruživanja. Prethodno obrađene rečenice i tekstove čita s pogreškama koje onemogućavaju razumijevanje.  Ne razumije pročitani tekst i ne nalazi informacije u njemu. |

Načini i postupci provjeravanja:

**Izolirana vještina čitanja**

* zadaci višestrukog izbora
* pridruživanje riječi i izraza definicijama i podnaslova odlomcima
* dopunjavanje izraza riječima
* čitanje radi globalnog razumijevanja teksta (skimming)
* čitanje radi nalaženja određenih podataka u tekstu ( scanning)

**Integrirana vještina čitanja (produktivna)**

Čitanje i govor:

* odgovaranje na pitanja u vezi pročitanog teksta
* prepričavanje kratkog sadržaja pročitanog teksta
* analiza true/false odgovora

Čitanje i pisanje:

* dopunjavanje teksta ponuđenim riječima

**SLUŠANJE S RAZUMIJEVANJEM**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Reagiranje na upute i naredbe**  **(imperativ, razredni jezik)** | Razumije upute i naredbe te na njih reagira samostalno i točno. | Uglavnom točno razumije i reagira na upute i naredbe. | Djelomično točno razumije i reagira na upute i naredbe. | Razumije i reagira na upute i naredbe samo uz pomoć. | Ne razumije i ne reagira na upute i naredbe. |
| **Razumijevanje jednostavnog teksta ili dijaloga poznate tematike i osnovne poruke sugovornika** | Samostalno i točno razumije jednostavne tekstove i dijaloge poznate tematike i osnovnu poruku sugovornika. | Uglavnom točno razumije jednostavne tekstove i dijaloge poznate tematike i osnovnu poruku sugovornika. | Djelomično točno razumije jednostavne tekstove i dijaloge poznate tematike i osnovnu poruku sugovornika. | Samo uz pomoć učitelja razumije jednostavne tekstove i dijaloge poznate tematike i osnovnu poruku sugovornika. | Ne razumije jednostavne tekstove niti dijaloge poznate tematike i osnovnu poruku sugovornika. |

Načini i postupci provjeravanja:

* zadaci višestrukog izbora, true/false odgovori, zadaci provjere razumijevanja, odgovaranje na pitanja, dopunjavanje tekstova riječima

**GOVORNE SPOSOBNOSTI**

Element **govorne sposobnosti** podrazumijeva stupanj usvojenosti svih obrađenih sadržaja (vokabular, gramatika, upotreba jezika) i njihovo usmeno izražavanje te komunikacijske sposobnosti (postavljanje pitanja, odgovaranje na pitanja, vođenje razgovora, čitanje, prevođenje i prepričavanje teksta).

Usmeno provjeravanje znanja pojedinog učenika provodi se u pravilu svaki sat, bez prethodne najave. Ocjena se u pravilu daje tijekom sata. Učenici koji se iznimno trude i svaki sat su aktivni te vrijedno sudjeluju u svim oblicima rada mogu biti ocijenjeni češće i bez posebne individualne provjere.

Učenik može biti u jednome danu usmeno provjeravan iz dvaju nastavnih predmeta ili iz jednoga nastavnog predmeta ako u istom danu piše pisanu provjeru.

**GOVORNE SPOSOBNOSTI**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Govorna produkcija (izražavanje u kontinuitetu)** | Samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Primjenjuje širok raspon prethodno usvojenih jezičnih sadržaja. Izražava se s lakoćom. | Uglavnom samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Ponekad čini pogreške u govoru ali se samostalno ispravlja. | Djelomično točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Čini pogreške koje ponekad ometaju razumijevanje. Učenik se može sporazumijevati i pri tome se služi skromnim fondom riječi, smisao je ponekad nejasan zbog gramatičkih grešaka i pogrešnog redoslijeda riječi, ima poteškoća u čitanju, izgovoru i intonaciji, ali je cjelina prihvatljiva i razumljiva. | U okviru poznatih jezičnih i tematskih sadržaja poruku ne prenosi samostalno već samo uz stalnu pomoć učitelja. | Ne reproducira sadržaje obrađene cjeline i ne može odgovoriti na pitanja te ne sudjeluje u razgovoru u sklopu poznatih jezičnih struktura i tematskih sadržaja. |
| **Govorna interakcija**  **(sudjelovanje u razgovoru)** | Samostalno i točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. Učenik **slobodno i bez oklijevanja** izriče svoje misli, aktivan je u konverzaciji. Ima pravilan izgovor i govori bez gramatičkih pogrešaka. | Uglavnom točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja.  Učenik govori korektno, ali je u pojedinim elementima **nesiguran**; govori uz **manje gramatičke greške**, koje ne utječu na razumijevanje smisla rečenice, ponekad upotrijebi riječ ili frazu neadekvatno te s pogrešnim izgovorom. | Djelomično točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Postavlja i odgovara na pitanja u sklopu poznatih jezičnih struktura i tematskih sadržaja samo uz pomoć učitelja. Učenik čini **ozbiljne greške** u konverzaciji i izgovoru zbog čega se teško zaključuje što želi reći; rijetko nalazi odgovarajuće riječi i fraze, teško se izražava, a vokabular mu je oskudan, govori sporo i s puno oklijevanja. | Učenik se ne može samostalno izražavati u usmenom obliku; jedva savladava najosnovniji vokabular, a loš izgovor onemogućuje razumijevanje sadržaja; **nije savladao ni najosnovnije gramatičke strukture**. |

Načini i postupci provjeravanja:

**Govorna produkcija (izražavanje u kontinuitetu):**

* opisivanje slikovnoga predloška, osoba, predmeta i situacija, govor o sebi i vlastitom svijetu (npr. my family, my street, my room)
* prepričavanje slijeda događaja
* povezivanje dijelova priče, dijaloga, razgovora u smislenu cjelinu
* iznošenje rezultata rada u paru ili individualnoga rada npr. postera/plakata/PPT prezentacija
* sudjelovanje u kraćim dramatizacijama/dijalozima

**Govorna interakcija (sudjelovanje u razgovoru) :**

* postavljanje i odgovaranje na pitanja u sklopu poznatih jezičnih struktura i tematskih sadržaja (making an interview)
* rad u paru - reproduciranje kratkih dijaloga u kojima učenici samostalno mijenjaju pojedine elemente (making new dialogues using models)
* sudjelovanje u kraćim dramatizacijama – rad u paru

**SPOSOBNOST PISANOG IZRAŽAVANJA**

Element **sposobnosti pisanog izražavanja** podrazumijeva pisanje diktata, pisanje i rješavanje zadataka reproduktivnog tipa, pisanje rečenica i tekstova prema uputama te pisanje sastavaka. Provjerava se diktatima, kratkim pisanim provjerama (u trajanju do 15 minuta), kratkim vođenim sastavcima, odgovorima na pitanja te ispitima znanja.

|  |  |
| --- | --- |
| **Školska zadaća** | Školska zadaća je vezana uz teme iz cjelina koje su obrađene. Ocjena iz školske zadaće sastoji se od 3 komponente i u konačnici predstavlja njihovu aritmetičku sredinu :   1. Ostvarenje zadatka (task achievement) pri čemu učenik mora poštivati pravila pisanog izražavanja poput podjele na odlomke (uvod, glavni dio, zaključak), razrađenost misli i ideja, argumentiranje, iznošenje vlastitog stava u zaključku. 2. Gramatika (grammar) pri čemu učenik primjenjuje prikladne i točne gramatičke strukture. 3. Rječnik i pravopis (vocabulary and spelling) pri čemu učenik rabi jezični registar, pravopisno točne i prikladne leksičke jedinice vezane uz temu školske zadaće. |

|  |  |
| --- | --- |
| **Diktat** | Diktat se odnosi na poznate, već obrađene teme.  Kriterij za ocjenjivanje diktata je broj ispravno napisanih riječi. Ako se krivo napisana riječ ponavlja, ona se broji kao jedna pogreška. U petom i šestom razredu dužina diktata varira između 40 i 60 riječi. Diktat se smatra kratkom pisanom provjerom znanja te se rezultati upisuju u rubriku sposobnost pisanog izražavanja.  1.Tekst se prvi put čita normalnom brzinom da učenici dobiju uvid o čemu se u tekstu radi, učenici ne pišu.  2. Tekst se čita sporije, rečenica po rečenica ili, ako su rečenice duže, čitaju se smislene cjeline dva puta; brzina prilagođena učenicima.  3. Cijeli tekst se čita u cijelosti, učenici imaju malo vremena kako bi eventualno popravili pogreške ili dopunili rečenice.  -diktat do 6 rečenica: -diktat od 7-10 rečenica:  1-2 pogreške - odličan (**5**) 1-3 pogreške - odličan (**5)**  3-5 pogrešaka - vrlo dobar (**4)** 4-7 pogrešaka - vrlo dobar (**4**)  6-10 pogrešaka - dobar (**3)** 8-11 pogrešaka - dobar (**3)**  11-15 pogrešaka - dovoljan (**2)** 12-16 pogrešaka - dovoljan (**2)**  16 i više pogrešaka - nedovoljan (**1)**  17 i više pogrešaka - nedovoljan (**1)** |

**SPOSOBNOST PISANOG IZRAŽAVANJA**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Pisanje rečenica i jednostavnih pisanih zadataka** | Samostalno i točno piše rečenice i poruke i odgovara na pitanja, **nadopunjava** tekst ponuđenim riječima. | Ponekad griješi kod pisanja rečenica i poruka te se uz poticaj učitelja samostalno ispravlja. Uglavnom koristi obrađeni vokabular. | Češće griješi kod pisanja rečenica i poruka te se uz pomoć učitelja ispravlja. Koristi skroman dio obrađenog vokabulara. | Piše rečenice i poruke samo uz pomoć učitelja koristeći samo osnovni vokabular. | Netočno nadopunjava tekst ponuđenim riječima. Ne koristi **niti osnovni vokabular** u prenošenju poruke. |
| **Vođeno pisanje**  **- pisanje jednostavnih tekstova -sastavak** | Samostalno i točno piše tekstove (sadržaj i organizacija) i prenosi poruku.  Koristi sav ili velik dio obrađenog vokabulara i gramatičkih struktura. **Vrlo rijetko griješi** u *spellingu* i gramatici. | Uglavnom točno piše tekstove (sadržaj i organizacija) i prenosi poruku.  Radi manje pogreške u pravopisu i gramatici. Uglavnom koristi obrađeni vokabular. | Djelomično točno piše tekstove (sadržaj i organizacija) i prenosi poruku. Pogreške u pravopisu i gramatici ne ometaju bitno razumijevanje.  Koristi skroman dio obrađenog vokabulara. | Piše kraće tekstove (sadržaj i organizacija) i prenosi poruku samo uz pomoć učitelja koristeći samo osnovni vokabular. | Učenik čini velike greške u pismenom izražavanju i u osnovnim gramatičkim oblicima, ne izvršava pisane zadaće gotovo uopće. |

Načini i postupci provjeravanja:

* pisanje jednostavnih rečenica (picture-cued tasks), čestitki, razglednica, osobnih podataka na obrascima (form completion tasks: ID, membership cards...)
* opisivanje na temelju predloška (slika, osoba, prostor), personalizacija gradiva - tekst o sebi i svom svijetu, izrada postera/plakata/PPT prezentacija

**JEZIČNE ZAKONITOSTI - GRAMATIKA**

Element **jezične zakonitosti - gramatika** podrazumijeva provjeru i usvojenost gramatičkih nastavnih jedinica, odnosno primjenu gramatičkih pravila kroz različite pismene i usmene zadatke. Gramatička pravila se ne ispituju kao definicije. Pismeni test iz gramatike unaprijed je određen vremenikom ispita za svako polugodište, a vrednuje se prema slijedećim kriterijima, kao i sve ostale pisane provjere zadacima objektivnog tipa:

0% - 49% - nedovoljan (1)

50% - 64% - dovoljan (2)

65% - 79% - dobar (3)

80% - 89% - vrlo dobar (4)

90 % - 100 % - odličan (5)

**JEZIČNE ZAKONITOSTI - GRAMATIKA**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Usvojenost jezičnih zakonitosti** | Učenik **suvereno** vlada gramatičkim pravilima, potpuno ih razumije i pravilno primjenjuje u kontekstu.  U pisanim provjerama rješivost mora biti od 90% do 100°%. | Učenik razumije i pravilno primjenjuje naučena gramatička pravila, uz povremene pogreške.  U pisanim provjerama rješivost mora biti od 80% do 90%. | Učenik djelomično i nepotpuno primjenjuje naučena gramatička pravila.  U pisanim provjerama rješivost mora biti od 65% do 79%. | Učenik rijetko samostalno i točno primjenjuje gramatička pravila.  U pisanim provjerama rješivost mora biti od 50% do 64%. | Učenik ne zna primijeniti gramatička pravila niti ih upotrijebiti u kontekstu.  U pisanim provjerama rješivost NE prelazi 50%. |

Načini i postupci provjeravanja:

* pisana provjera znanja nakon svake cjeline (progress test 1-7)

**7. i 8. razred**

**RAZUMIJEVANJE**

Element **čitanje i slušanje s razumijevanjem** podrazumijeva brzinu i točnost usvajanja i razumijevanja različitih pojmova te tekstualnih sadržaja slušanjem i čitanjem na engleskom jeziku.

**ČITANJE S RAZUMIJEVANJEM**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Razumijevanje pisanih uputa, odnosno tekstova o poznatim sadržajima** | Nakon pročitanog teksta samostalno i točno rješava zadatke provjere razumijevanja pročitanog - dopunjavanja, stavljanja u ispravan poredak i pridruživanja.  U tekstu pronalazi potrebne informacije i odgovore na postavljena pitanja. | Nakon pročitanog teksta uglavnom točno rješava zadatke dopunjavanja, stavljanja u ispravan poredak i pridruživanja.  U tekstu uglavnom pronalazi potrebne informacije i odgovore na postavljena pitanja. | Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja.  U tekstu povremeno samostalno pronalazi potrebne informacije i odgovore na postavljena pitanja. | Nakon pročitanog teksta rješava zadatke dopunjavanja, stavljanja u ispravan poredak i pridruživanja samo uz pomoć učitelja.  U tekstu pronalazi potrebne informacije i odgovore na postavljena pitanja samo uz pomoć učitelja. | Nakon pročitanog teksta NE rješava zadatke dopunjavanja, stavljanja u ispravan poredak i pridruživanja. |
| **Usvojenost vokabulara** | Nakon obrade vokabulara učenik ga razumije te ga točno i samostalno upotrebljava pri rješavanju zadataka. | Nakon obrade vokabulara učenik ga razumije te ga uglavnom točno i samostalno upotrebljava pri rješavanju zadataka. | Nakon obrade vokabulara učenik ga djelomično razumije te ga djelomično točno upotrebljava pri rješavanju zadataka. | Učenik teže razumije obrađeni vokabular te ga primjenjuje uz pomoć učitelja pri rješavanju zadataka. |  |

Načini i postupci provjeravanja:

* zadaci dopunjavanja, zadaci pridruživanja, stavljanje rečenica u kronološki poredak
* zadaci za provjeru razumijevanja: točno/netočno, zadaci višestrukog izbora, ispravljanje pogrešnih rečenica, dopunjavanje teksta podacima, odgovaranje na pitanja
* provjeravanje znanja vokabulara: prijevod, sinonimi, antonimi, pridruživanje riječi i izraza definicijama i podnaslova odlomcima
* čitanje radi globalnog razumijevanja teksta
* čitanje radi nalaženja određenih podataka u tekstu

**SLUŠANJE S RAZUMIJEVANJEM**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Razumijevanje i reagiranje na naputke i naredbe** | Razumije naputke i naredbe te na njih reagira samostalno i točno. | Uglavnom točno razumije i reagira na naputke i naredbe. | Djelomično točno razumije i reagira na naputke i naredbe. | Razumije i reagira na naputke i naredbe samo uz pomoć učitelja. | Ne reagira na naputke i naredbe. |
| **Razumijevanje jednostavnog slušnog teksta poznate tematike** | Samostalno i točno razumije slušni tekst poznate tematike i osnovnu poruku sugovornika. Samostalno i točno rješava zadatke za provjeru razumijevanja. | Uglavnom točno razumije slušni tekst poznate tematike i osnovnu poruku sugovornika. Uglavnom točno rješava zadatke za provjeru razumijevanja. | Djelomično točno razumije slušni tekst poznate tematike i osnovnu poruku sugovornika. Djelomično točno rješava zadatke za provjeru razumijevanja. | Razumije slušni tekst poznate tematike i osnovnu poruku sugovornika uz pomoć učitelja. Uz pomoć rješava zadatke za provjeru razumijevanja. | Ne rješava zadatke za provjeru razumijevanja. |

Načini i postupci provjeravanja:

* razvrstavanje sličica, npr. označavanje brojem ili stavljanje u pravilan redoslijed, praćenje slušnog i vizualnog materijala
* zadaci provjere razumijevanja: zadaci višestrukog izbora, točno/netočno, odgovaranje na pitanja, zadaci dopunjavanja

**GOVORNE SPOSOBNOSTI**

Element **govorne sposobnosti** podrazumijeva stupanj usvojenosti svih obrađenih sadržaja (vokabular, gramatika, upotreba jezika) i njihovo usmeno izražavanje te komunikacijske sposobnosti (postavljanje pitanja, odgovaranje na pitanja, vođenje razgovora, čitanje, prevođenje i prepričavanje teksta).

Usmeno provjeravanje znanja pojedinog učenika provodi se u pravilu svaki sat, bez prethodne najave. Ocjena se u pravilu daje tijekom sata. Učenici koji se iznimno trude i svaki sat su aktivni te vrijedno sudjeluju u svim oblicima rada mogu biti ocijenjeni češće i bez posebne individualne provjere.

Učenik može biti u jednome danu usmeno provjeravan iz dvaju nastavnih predmeta ili iz jednoga nastavnog predmeta ako u istom danu piše pisanu provjeru.

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Govorna produkcija** | Samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Primjenjuje širok raspon prethodno usvojenih jezičnih sadržaja. Izražava se s lakoćom. | Uglavnom samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Ponekad čini pogreške u govoru ali se samostalno ispravlja. | Djelomično točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Čini pogreške koje ponekad ometaju razumijevanje. | U okviru poznatih jezičnih i tematskih sadržaja poruku ne prenosi samostalno već samo uz stalnu pomoć i poticaj učitelja. | U okviru poznatih jezičnih i tematskih sadržaja poruku ne prenosi niti uz stalnu pomoć i poticaj učitelja. |
| **Govorna interakcija**  **(sudjelovanje u razgovoru)** | Samostalno i točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Uglavnom točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Djelomično točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Postavlja i odgovara na pitanja u sklopu poznatih jezičnih struktura i tematskih sadržaja samo uz pomoć i poticaj učitelja. | Ne odgovara na pitanja u sklopu poznatih jezičnih struktura i tematskih sadržaja. |

Načini i postupci provjeravanja:

* prepričavanje obrađenog teksta, izgovaranje specifičnih glasova engleskog jezika
* opisivanje na temelju predloška (slika, osoba, prostor), personalizacija gradiva - govor o sebi i svom svijetu, iznošenje rezultata rada u paru, grupi ili individualnog rada npr. postera/plakata, PPT prezentacija, dramatizacija teksta/dijaloga
* postavljanje i odgovaranje na pitanja u sklopu poznatih jezičnih struktura i tematskih sadržaja

**SPOSOBNOST PISANOG IZRAŽAVANJA**

|  |  |
| --- | --- |
| **Diktat** | Kriterij za ocjenjivanje diktata je broj ispravno napisanih riječi. Ako se krivo napisana riječ ponavlja, ona se broji kao jedna pogreška. U sedmom i osmom razredu dužina diktata bi trebala biti između 60 i 80 riječi. Diktat se smatra kratkom pisanom provjerom znanja te se rezultati upisuju u rubriku sposobnost pisanog izražavanja. |
| **Školska zadaća** | Školska zadaća je vezana uz teme iz cjelina koje su obrađene. Ocjena iz školske zadaće sastoji se od 3 komponente i u konačnici predstavlja njihovu aritmetičku sredinu :   1. Ostvarenje zadatka (task achievement) pri čemu učenik mora poštivati pravila pisanog izražavanja poput podjele na odlomke (uvod, glavni dio, zaključak), razrađenost misli i ideja, argumentiranje, iznošenje vlastitog stava u zaključku. 2. Gramatika (grammar) pri čemu učenik primjenjuje prikladne i točne gramatičke strukture. 3. Rječnik i pravopis (vocabulary and spelling) pri čemu učenik rabi jezični registar, pravopisno točne i prikladne leksičke jedinice vezane uz temu školske zadaće. |

**SPOSOBNOST PISANOG IZRAŽAVANJA**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Pisanje rečenica i jednostavnih pisanih zadataka (plakati, ppt prezentacije)** | Samostalno i točno piše rečenice i poruke.  Koristi sav ili velik dio obrađenog vokabulara. | Ponekad griješi kod pisanja rečenica i poruka te se uz poticaj učitelja samostalno ispravlja. Uglavnom koristi obrađeni vokabular. | Češće griješi kod pisanja rečenica i poruka te se uz pomoć učitelja ispravlja. Koristi skroman dio obrađenog vokabulara. | Piše rečenice i poruke samo uz pomoć učitelja koristeći samo osnovni vokabular. | Ne piše rečenice i poruke niti uz pomoć učitelja. |
| **Vođeno pisanje (pisanje jednostavnih tekstova -sastavak, školska zadaća)** | Samostalno i točno piše tekstove (sadržaj i organizacija) i prenosi poruku.  Koristi sav ili velik dio obrađenog vokabulara i gramatičkih struktura. Ne pravi veće pravopisne i gramatičke pogreške. | Uglavnom točno piše tekstove (sadržaj i organizacija) i prenosi poruku.  Radi manje pogreške u pravopisu i gramatici koje ne utječu uvelike na razumljivost teksta. Uglavnom koristi obrađeni vokabular. | Djelomično točno piše tekstove (sadržaj i organizacija) i prenosi poruku. Pogreške u pravopisu i gramatici ne ometaju bitno razumijevanje.  Koristi skroman dio obrađenog vokabulara. | Piše kraće tekstove (sadržaj i organizacija) i prenosi poruku samo uz pomoć učitelja koristeći samo osnovni vokabular. | Ne piše kraće tekstove niti uz pomoć učitelja. |

Načini i postupci provjeravanja:

* pisanje jednostavnih rečenica, elektronske pošte
* pisanje jednostavnih tekstova (hobiji i aktivnosti, superjunaci, mjesto u kojem učenik živi, idealna škola)
* izrada tematskih postera (države engleskog govornog područja)
* samostalno pisanje vođenih sastavaka (školska zadaća)

**JEZIČNE ZAKONITOSTI – GRAMATIKA**

Element **jezične zakonitosti - gramatika** podrazumijeva provjeru i usvojenost gramatičkih nastavnih jedinica, odnosno primjenu gramatičkih pravila kroz različite pismene i usmene zadatke. Gramatička pravila se ne ispituju kao definicije. Pismeni test iz gramatike unaprijed je određen vremenikom ispita za svako polugodište, a vrednuje se prema slijedećim kriterijima, kao i sve ostale pisane provjere zadacima objektivnog tipa:

0% - 49% - nedovoljan (1)

50% - 64% - dovoljan (2)

65% - 79% - dobar (3)

80% - 89% - vrlo dobar (4)

90 % - 100 % - odličan (5)

**JEZIČNE ZAKONITOSTI – GRAMATIKA**

|  |  |  |  |  |  |
| --- | --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** | **nedovoljan (1)** |
| **Usvojenost jezičnih zakonitosti** | Jezične zakonitosti temeljito poznaje i primjenjuje u pisanju bez većih pogrešaka. Uočava odnose među gramatičkim kategorijama.  U pisanim provjerama rješivost mora biti od 90% do 100°% | Jezične zakonitosti temeljito poznaje, ali u primjeni u pisanju ponekad pravi pogreške. Povremene pogreške može naknadno samostalno ispraviti.  U pisanim provjerama rješivost mora biti od 80% do 89% | Jezične zakonitosti i kategorije poznaje, ali u pisanju čini puno pogrešaka u njihovoj primjeni pa je smisao ponekad djelomično nejasan. Neke jednostavne strukture koristi uglavnom točno, uz poneku pogrešku.  U pisanim provjerama rješivost mora biti od 65% do 79%. | Jezične zakonitosti i strukture slabije poznaje (na razini prepoznavanja). U primjeni često griješi pa se teže zaključuje što želi reći.  U pisanim provjerama rješivost mora biti od 50% do 64%. | Ne poznaje jezične zakonitosti i strukture.  U pisanim provjerama rješivost ne prelazi 50%. |

Načini i postupci provjeravanja:

* pisane provjere znanja (progress test 1-7)

**POSEBNE NAPOMENE**

**Pisano provjeravanje**

Na početku nastavne godine (u 5. razredima) provodi se **inicijalno provjeravanje** (u roku prva dva tjedna) kako bi se utvrdila razina učeničkoga predznanja. Inicijalna se provjera ne ocjenjuje – rezultat provjere u obliku bodova i/ili postotka upisuje se u bilješke o praćenju učenika.

Pisane provjere upisuju se u **vremenik pisanih provjera** u zadanom roku, u skladu s *Pravilnikom o elementima i načinu praćenja, vrednovanja i ocjenjivanja učenika u osnovnoj i srednjoj školi*.

Učitelj može provesti i **kraće pisane provjere.** Kratke se pisane provjere najavljuju i upisuju u dnevnik rada najmanje pet dana prije pisanja.

Tijekom pisane provjere učeniku nije dopuštena uporaba bilježnice, udžbenika, „šalabahtera” i sličnih pomagala – primijeti li to učitelj, nakon prvog upozorenja, pisana se provjera vrednuje ocjenom nedovoljan.

Ne može li se učenikov uradak pročitati, učitelj će ga vrednovati ocjenom nedovoljan.

**Upis ocjene**

Učitelj ocjenjuje javno u razrednome odjelu te je dužan ocjenu javno priopćiti i obrazložiti učeniku. Ocjena se upisuje u e-imenik u za to odgovarajući odjeljak.

U rubriku bilješki učitelj unosi i sljedeće podatke: datum, cjelinu koja se usmeno provjeravala, broj ostvarenih bodova na pisanoj provjeri, teme i rezultate samostalnih, skupnih radova učenika, redovitost izvršavanja zadataka.

Ukoliko učenik ispravi ocjenu, učitelj ju može upisati u istu rubriku u kojoj se nalazi i prethodno dobivena ocjena.

**Domaće zadaće**

Obzirom da je kontinuitet u učenju stranog jezika bitan, učenike valja poticati na redovito pisanje **domaćih zadaća.** Učenikov odnos prema domaćim zadaćama, tj. redovitost i točnost u pisanju domaćih zadaća vrednuje se u rubrici bilješke.

Učitelj u bilješke upisuje napomene o redovitosti/neredovitosti u pisanju domaćih zadaća.

Ako je učenik zaboravio bilježnicu s domaćim zadaćama, ako je zadaću prepisao (dva ili više učenika imaju jednaku zadaću s istim pogreškama), ako je domaća zadaća napisana na satu ili pod odmorom, tada se takva zadaća vrednuje kao nenapisana.

**Zaključna ocjena**

Zaključna ocjena može, ali i ne mora, proizlaziti iz aritmetičke sredine upisanih ocjena.

Zaključna ocjena proizlazi iz svih prethodno navedenih elemenata i ukupne aktivnosti učenika u oba polugodišta*.* Ona je rezultat sustavnog postupka prikupljanja spoznaja o učenikovu znanju, ali i zalaganju i radu tijekom cijele godine što je vidljivo u rubrici bilješke.

Zaključnom ocjenom učitelj smije nagraditi učenike koji su pokazali veliki napredak u radu.